Užívanie a kombinácia
Dobrý deň,

Je možné užívanie Remyelinu na nervy spolu s kyselinou alfa lipoovou? Viete mi nejakú odporučiť?popripadne kurkumimu. Ďakujem.
Dobrý deň
Ďakujeme za Vašu otázku
Súčasné užívanie výživového doplnku s obsahom kyseliny α-lipoovej, kurkumínu a prípravku Remyelin sa zdá byť bezpečné, ale keďže pri výživových doplnkoch nie sú vykonávané interakčné skúšky, prípadne interakcie nemuseli byť pozorované.
Naturvita kyselina Lipoová Plus
je jediný voľnopredajný prípravok s obsahom kyseliny α-lipooovej. Okrem kyseliny α-lipovej obsahuje vitamíny B1 a B5. Odporúčané dávkovanie prípravku u dospelých je v množstve 1 - 2 tablety denne. Tablety sa užívajú nezávisle na jedle, vcelku a zapijú sa potrebným množstvom vody.
Pri súčasnom užívaní výživového doplnku Remyelin a výživového doplnku Naturvita kyselina Lipoová Plus dochádza ku prekročeniu odporúčaných denných dávok vitamínu B1. Aj keď sa vyššie dávky vitamínu B1 zvyčajne užívajú, musí byť na to opodstatnenie, ktoré mi nie je známe.
Vzhľadom na to, že neuvádzate ťažkosti, kvôli ktorým chcete uvedenú kombináciu výživových doplnkov užívať, odporúčam obrátiť sa na našich kolegov v najbližšej
kamennej lekárni.
Naši kolegovia Vás pri výbere vhodných výživových doplnkov usmernia a prispôsobia ich výber Vašim požiadavkám.
Prajem pekný zvyšok dňa
S pozdravom, PharmDr. Lucia Kubáňová